STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.27 | 2020.gada 5.novembrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve |  | A.Strode |
| Iekšlietu ministrijas valsts sekretārs | − | D.Trofimovs |
| Iekšlietu ministrijas pārstāvis |  | V.Vītoliņš |
| Iekšlietu ministrijas pārstāve |  | I.Gorbačova-Ščogole |
| Kultūras ministrijas valsts sekretāre |  | D.Vilsone |
| Labklājības ministrijas valsts sekretārs | − | I.Alliks |
| Tieslietu ministrijas pārstāve | − | L.Medina |
| Tieslietu ministrijas pārstāve |  | E.Krjukova |
| Tieslietu ministrijas pārstāve |  | K.Ķipēna |
| Satiksmes ministrijas valsts sekretāre |  | I.Stepanova |
| Vides aizsardzības un reģionālās attīstības ministrijas valsts sekretārs |  | E.Balsevics |
| Zemkopības ministrijas pārstāvis |  | K.Cirsis |
| Valsts kancelejas pārstāve | − | I.Gailīte |
| Valsts kancelejas pārstāve | − | D.Holma |
| Krīzes vadības padomes sekretariāta vadītāja p.i. | − | K.Druvaskalns |
| Valsts policijas pārstāvis |  | A.Grišins |
| Valsts robežsardzes pārstāvis |  | A.Rogozins |
| Valsts ugunsdzēsības un glābšanas dienesta pārstāvis | − | M.Baltmanis |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.9.10 |  |  |
|  |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Konceptuāli atbalstīt ministriju priekšlikumus rīkojuma projektam par ārkārtējās situācijas izsludināšanu:
	1. Tieslietu ministrijai kopīgi ar Iekšlietu ministriju precizēt 10.punkta redakciju, paredzot, ka par mācību procesa norisi Iekšlietu sistēmas, Tieslietu sistēmas un Aizsardzības sistēmas izglītības iestādēm lēmumu pieņem ministrs;
	2. Tieslietu ministrijai kopīgi ar Iekšlietu ministriju precizēt 17.3.apakšpunkta redakciju attiecībā uz lietu izskatīšanu;
	3. Tieslietu ministrijai kopīgi ar Iekšlietu ministriju precizēt 20.punkta redakciju attiecībā uz konvojēšanu;
	4. Tieslietu ministrijai kopīgi ar Iekšlietu ministriju un Aizsardzības ministriju precizēt 22.3.apakšpunkta redakciju, tai skaitā rīkojuma projektā paredzēt, ka lēmumu par Nacionālo bruņoto spēku atbalsta sniegšanu Valsts robežsardzei, Valsts policijai un Ieslodzījuma vietu pārvaldei pieņem aizsardzības ministrs;
	5. Tieslietu ministrijai kopīgi ar Iekšlietu ministriju papildināt rīkojumu attiecībā uzregulējumu par virsstundām, paredzot, ka tās attiecināmas ne tikai uz darbiniekiem, bet arī amatpersonām ar speciālajām dienesta pakāpēm (par pamatu ņemot MK 12.03.2020. rīkojumā Nr.103 ietverto regulējumu);
	6. Tieslietu ministrijai kopīgi ar Aizsardzības ministriju papildināt rīkojumu ar regulējumu, paredzot, ka epidemioloģiskās drošības pasākumus attiecībā uz Nacionālo bruņoto spēku personālu un ārvalstu bruņotajos spēkos ietilpstošajām personām, kuras starptautiskās sadarbības ietvaros uzturas Latvijas Republikā, nosaka aizsardzības ministrs pēc saskaņošanas ar veselības ministru;
	7. Tieslietu ministrijai papildināt rīkojumu ar regulējumu attiecībā uz ieslodzīto izglītības procesa pārtraukšanas iespējām.
2. Tieslietu ministrijai saskaņotās redakcijas nosūtīt Veselības ministrijai iekļaušanai rīkojuma projektā.
3. Atbalstīt priekšlikumu, ka rīkojumā ir norāde par to, ka Covid-19 infekcijas izplatības pārvaldības likumā un Ministru kabineta 2020. gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai" noteiktais regulējums ir spēkā tik tāl, cik tas nav šajā rīkojumā, kurā noteikts vēl papildu stingrāks regulējums ārkārtējās situācijas laikā.

Sēdi slēdz plkst. 10.45

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu